b'\n_START_ARTICLE_\nLondonski memorandum\n_START_SECTION_\nZa\xc5\xa1\xc4\x8dita manj\xc5\xa1in\n_START_PARAGRAPH_\nPomemben del memoranduma je statut, ki na formalni ravni ureja narodnostne pravice manj\xc5\xa1in na obmo\xc4\x8djih, na katera se je raz\xc5\xa1irila italijanska oziroma jugoslovanska civilna uprava. Statut je bil prvi mednarodni dokument, ki je urejal za\xc5\xa1\xc4\x8dito slovenske manj\xc5\xa1ine v Italiji, vendar samo za obmo\xc4\x8dje biv\xc5\xa1e cone A. Takratna Federativna ljudska republika Jugoslavija je sporazum sprejela 25. oktobra 1954, italijanski parlament pa ga ni ratificiral.\n_START_SECTION_\nOsimski sporazum kot formalni zaklju\xc4\x8dek londonskega memoranduma\n_START_PARAGRAPH_\nDokon\xc4\x8dno so vpra\xc5\xa1anja med Italijo in Jugoslavijo re\xc5\xa1ili Osimski sporazumi, podpisani leta 1975 v kraju Osimo blizu Ancone. Ratifikacijske listine so izmenjali \xc5\xa1ele leta 1977. Od leta 1992 je Slovenija pravna naslednica Jugoslavije v teh sporazumih. Deli sporazuma, predvsem obvezna za\xc5\xa1\xc4\x8dita slovenske manj\xc5\xa1ine v Italiji, se \xc5\xa1e vedno zelo po\xc4\x8dasi uresni\xc4\x8dujejo.'